**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL pritarimo darbo sutarties su R. Mockumi nutraukimui“**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama gauti pritarimą darbo sutarties nutraukimui šalių susitarimu su viešosios įstaigos „Klaipėdos šventės“ direktoriumi Remigijumi Mockumi.

Šio savivaldybės tarybos sprendimo projekto tikslas – pritarti viešosios įstaigos vadovo atleidimui iš pareigų Darbo kodekso nustatyta tvarka.

**2. Projekto rengimo priežastys ir kuo remiantis parengtas sprendimo projektas**

Vadovaujantis Lietuvos Respublikos darbo kodekso 125 straipsniu ir įgyvendindama viešosios įstaigos dalininkės (savininkės) neturtines teises (Klaipėdos miesto savivaldybės tarybos 2008 m. balandžio 3 d. sprendimo Nr. T2-106 „Dėl savivaldybės turtinių ir neturtinių teisių įgyvendinimo viešosiose įstaigose“ 1.1 papunktis) Klaipėdos miesto savivaldybės administracijos direktorė ir „Klaipėdos šventės“ direktorius Remigijus Mockus susitarė nutraukti darbo sutartį šalių susitarimu. Sutarusios nutraukti sutartį, šalys sudarė susitarimą, kad 2012 m. spalio 31 d. nutraukiama darbo sutartis su Remigijumi Mockumi, viešosios įstaigos „Klaipėdos šventės“ direktoriumi, išmokant jo dviejų mėnesių vidutinio darbo užmokesčio dydžio išeitinę išmoką ir piniginę kompensaciją už nepanaudotas kasmetines atostogas.

**3. Kokių rezultatų laukiama.**

Priėmus savivaldybės tarybos sprendimą bus tinkamai pabaigtos darbo santykių nutraukimo procedūros.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nutraukus darbo sutartį viešosios įstaigos „Klaipėdos šventės“ direktoriui išmokėta dviejų mėnesių vidutinio darbo užmokesčio dydžio išeitinė išmoka ir piniginė kompensacija už nepanaudotas kasmetines atostogas. Viso sąnaudų – 32 593,53 Lt (neatskaičius mokesčių: nepanaudotos atostogos – 44,52 d.- 9 546,42 Lt, išeitinė išmoka už 2 mėn. – 10 200,00 Lt).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendintas šalių pasiektas susitarimas.

Numatomos neigiamos pasekmės – nėra.

Personalo skyriaus vedėja Jolita Grigaitienė